open-index/open-wikipedia-markdown huggingface dataset:
Kirjallisuusvuosi 1751

**Kirjallisuusvuosi 1751** käsittelee vuoden 1751 tärkeitä kirjallisuuden tapahtumia, uutisia ja julkistuksia.

## Tapahtumia
* Ranskalainen Denis Diderot julkaisi ensimmäisen osan tietosanakirjasta *[[Encyclopédie]]*. Sarjaa julkaistiin vuoteen 1772 asti, jolloin siinä oli 28 osaa.
* Englantilainen taidemaalari William Hogarth hyökkäsi kirjassaan *The Analysis of Beauty* ihanteellisen kauneuden käsitettä vastaan.
* Vanhassa testamentissa mainitaan juutalaista opetusta sisältävä Jasherin kirja, jonka sisällöstä on eriäviä tulkintoja. Vuonna 1751 ilmestyi teos, jonka väitettiin olevan Jasherin kirja. Se paljastui kuitenkin väärennökseksi.

## Julkaisuja
* Denis Diderot &ndash; *[[Encyclopédie]]* (1. osa)
* Henry Fielding &ndash; *Amelia*
* Hannah Glasse &ndash; *The Art of Cookery Made Plain and Easy*
* Thomas Gray &ndash; *Elegy Written in a Country Churchyard* (runo)
* Eliza Haywood &ndash; *The History of Miss Betsy Thoughtless*
* William Hogarth &ndash; *The Analysis of Beauty*
* David Hume &ndash; *An Enquiry Concerning the Principles of Morals*
* Carl von Linné &ndash; *Philosophia Botanica*
* Carl von Linné &ndash; *Materia medica*
* Tobias Smollett &ndash; *The Adventures of Peregrine Pickle*

## Lähteet
Erkki Niemi (kauppaneuvos)

**Erkki Johannes Niemi** (s. 13. syyskuuta 1943 Ilomantsi) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen.

Niemi syntyi liikkeenharjoittajien Onni Niemi ja Martta Tahvanainen perheeseen ja avioitui 1965 merkonomi Mirja Terttu Rautavan kanssa. Hän tuli ylioppilaaksi Ilomantsin yhteislyseosta 1963 ja valmistui merkonomiksi Joensuun kauppaoppilaitoksesta 1965. SOK:n liikkeenjohdollisen kenttäkoulutuksen hän suoritti 1965–1967 ja sen jälkeen vielä useita liikkeenjohdon koulutusohjelmia ja kursseja. 

Niemi oli Osuuskauppa Sepon kenttäkoulutettava Jämsässä 1965–1966, SOK:n Kuopion konttorin nuorempi tarkastaja 1966–1967, Karttulan Osuusliikkeen myynninjohtaja 1967–1968, Suonenjoen Osuuskaupan myynninjohtaja 1969–1971, Maakunta-Sokoksen tarkastaja Kajaanissa 1971–1973, Talous-Osuuskaupan markkinointijohtaja ja tavaratalojohtaja Varkaudessa 1973–1978, SOK:n Kuopion konttorin apulaisjohtaja 1978–1982 ja jakelukeskuspäällikkö 1982–1986 ja Tampereen konttorin jakelukeskuspäällikkö 1986–1989. 

Oy Ässä-Market Ab:n markkinointijohtaja Helsingissä Niemi oli 1989–1991 ja ketju- ja hankintajohtaja 1991–1993, Ässä Partners Oy:n varatoimitusjohtaja 1993–1995 ja Osuuskauppa Hämeenmaan toimitusjohtaja Lahdessa 1995–2004. Hänellä on ollut myös useita asiantuntija- ja luottamustehtäviä. Kauppaneuvoksen arvonimen Niemi sai 2003.

## Lähteet
Svekonorjalainen orogenia

**Svekonorjalainen orogenia** oli mesoproterotsooisella maailmankaudella ilmennyt orogeeninen mannerliikuntoprosessi, joka tapahtui eteläisen Norjan törmättyä Balticaan. Orogenian pääasiallinen aikakausi oli noin 1050-920 miljoonaa vuotta sitten. Tällöin syntyi laajalla eteläisen Norjan alueella rautaa sisältäviä magmakivilajeja. Orogenian myöhäisvaiheessa, noin 1200-850 miljoonaa vuotta sitten muodostui pohjois-eteläsuuntainen orogeninen vyöhyke, joka ulottui Oslon alueelta Göteborgin alueelle. Svekonorjalainen orogenia ilmeni jättiläismantereen Rodinian aikakaudella. Samoihin aikoihin tapahtui nykyisen Pohjois-Amerikan alueella Greenville-orogenia, joka oli yhteydessä Svekonorjalaiseen orogeniaan. Eteläisen Norjan törmätessä Balticaan syntyi alityöntöprosessi, jolloin Baltican reuna työntyi eteläisen Norjan alle. Orogenian aikana ilmeni metamorfoosista kivilajien syntymistä, joka voidaan jakaa neljään osaan. Noin 1140-1080 miljoonaa vuotta sitten syntyi korkeassa lämpötilassa granuliittisia kivilajeja ja 1050-990 miljoonaa vuotta sitten syntyi amfiboliittisia kivilajeja. 1050-1020 miljoonaa vuotta sitten syntyi korkeassa paineessa Idefjordenin alueella myloniittia. Noin 990-940 miljoonaa vuotta sitten korkeapaine vaikutti orogenisen alueen itäisessä osassa, jolloin ilmeni vaikutusta granuliittisiin ja eklogiittisiin kivilajeihin.

## Lähteet
Suomen kenraalikuvernöörin kanslia

**Kenraalikuvernöörinkanslia** oli Suomen kenraalikuvernööriä avustava virasto, joka toimi vuosina 1808–1918. Kanslia välitti Pietarin valtiosihteerinvirastosta ja muilta viranomaisilta tulleet asiakirjat senaatille. Kanslia teki myös käännöstöitä. Kanslia sai menosäännön vuonna 1812 ja ohjesäännön 1884.

Kansliassa oli pääsääntöisesti kaksi osastoa ja siellä työskeneli pääsääntöisesti toistakymmentvä virkamiestä. Ensimmäiset virkamiehet tulivat Viipurin kuvernementtihallinnosta, mutta 1840-luvulla pääasiassa Suomen alueelta. Kanslia oli 1900-luvun alkuvuosiin saakka suomalaisten juristien hallitsema virasto, mutta sen sisäisenä kielenä oli kuitenkin Venäjä aina 1880-luvulle asti.

## Kanslian johtajat
Seuraavat henkilöt toimivat kenraalikuvernöörinkanslian johtajina:

**Kenraalikuvernöörin siviilkanslia**
* 1808–1809: Gustaf Wilhelm Ladau
* 1809: Drevnovski
* 1809: Fabian Orraeus
* 1809–1810: Gustaf Wilhelm Ladau

**Kenraalikuvernöörin kanslia**
* 1810–1829: Henrik Rudolf Elfving
* 1830–1835: Carl Andreas Merlin
* 1835–1840: Ernst Bernhard von Weissenberg
* 1840–1843: vt. Casimir von Kothen
* 1843–1846: Casimir von Kothen
* 1846–1854: Mauritz Wilhelm Nordenheim
* 1854–1856: Carl Edvard Walleen
* 1856–1857: vt. Samuel Henrik Antell
* 1857–1858: Samuel Henrik Antell
* 1858–1865: Clas Herman Molander
* 1865–1874: Robert Isidor Örn
* 1875–1882: Fredrik Lerche
* 1882–1890: Sven Wilhelm Hougberg
* 1890–1892: vt. Theodor Frithiof Blåfield
* 1892–1895: Theodor Frithiof Blåfield
* 1894–1900: vt. Alexander Joakim von Minkwitz
* 1900–1906: Frans Albert Seyn
* 1906–1909: Theodor Knipovitš
* 1906–1907: vt. Erik Berg
* 1910–1911: Platon Ivanovitš Ivanov
* 1911–1913: Mihail Borovitinov
* 1913–1914: Dmitri Petrovitš Kadomski
* 1915–1917: Nikolai Nikolajevitš Gorlov
* 1917: vt. Konstantin Reinhold Sventorzetski
* 1917–1918: vt.  Karl Emil Berg
* 1918:  vt. Hans Henrik Brummer

## Lähteet
Karl Fredrik Krabbe

**Karl Fredrik Krabbe** (10. maaliskuuta 1738 Ruokolahti – 24. tammikuuta 1811 Vaasa) oli Ruotsin vallan aikainen suomalainen tuomari ja maaherra.

Krabben vanhemmat olivat Somerniemen Palikaisten kartanon isäntä, everstiluutnantti Engelbrekt Adam Krabbe ja Elisabet Asp. Hänen puolisonsa oli 1768–1773 Eva Katarina Alléen ja 1775–1803 Margareta Lovisa Bremer. Krabbe tuli ylioppilaaksi 1753 Turussa. Hän oli Turun hovioikeuden auskultantti, Turun hovioikeuden ylimääräinen kanslisti 1758, varanotaari 1759, kanslisti 1768, ylimääräinen viskaali 1770, notaari 1771, vt. sihteeri 1774, Vaasan hovioikeuden asessori 1775 ja lopulta hovioikeudenneuvos 1782. Krabbe toimi Vaasan läänin maaherrana vuodesta 1794 vuoteen 1805. Krabbe aateloitiin veljiensä kanssa vuonna 1779.

Karl Fredrik Krabben ja Margareta Lovisa Bremerin poika oli valtiopäivämies Karl Arvid Krabbe.

## Lähteet
Soomaan kansallispuisto

**Soomaan kansallispuisto** on Virossa sijaitseva kansallispuisto. Tarkalleen se sijaitsee Pärnumaan ja Viljandimaan rajaseudulla. Sen pinta-ala on noin 400 neliökilometriä. Alueella on laajoja soita ja suometsiä. Siellä on myös jokia, joita ympäröivät niityt. Keväisin puolet puiston alueesta on tulvaveden peitossa. Tulvan aikana puistossa esiintyy majavia. Muita puistossa esiintyviä nisäkkäitä ovat karhu, susi, ilves, villisika, peura ja hirvi. Puiston lintuja ovat pöllöt, maakotka, kanalinnut ja tikka. Tulvan aikana puistossa on mahdollisuus  kanootilla melomiseen. Alueen niityissä on luhtaniittyjä ja lehtoniittyjä. Alueella sijaitseville Riisansuolle ja Kuresuolle pääsee luontopolkuja pitkin ja näiden polkujen varrella on näköalatorneja.

## Lähteet

## Aiheesta muualla
* https://www.visitestonia.com/fi/minne-menna/etela-viro/soomaan-kansallispuisto
* https://vironretkiopas.net/2015/11/01/soomaa-rahvuspark-viljandimaa/
Havaijin kielioppi

**Havaijin kielioppi** käsittää havaijin kielen mofrologian ja syntaksin. Fonologiaa käsitellään erikseen.

## Substantiivit

### Luku
Havaijin kielessä substantiiveilla ei pääsääntöisesti ole kieliopillista lukua. Mikäli monikkoa halutaan ilmaista, voidaan käyttää joko monikon prepositiota *nā* ja/tai käyttämällä partikkelia *mau* substantiivin edellä. 

Vain muutamilla sanoilla on erillinen luku  yksikössä ja monikossa, jonka erottaa vokaalin pituudesta:

### Artikkeli
Yksikön epämääräinen artikkeli on *he*.

Yksikön määräinen artikkeli on joko *ke* tai *ka*. Oikea artikkeli riippuu pääsanasta, ja yleissääntö on, että sanat, jotka alkavat kirjaimilla K, E, A ja O saavat artikkelin *ke*.

Toisinaan se, onko artikkli *ke* vai *ka*, vaikuttaa sanan lopulliseen merkitykseen:

### Luokka
Havaijin kielessä substantiiveilla on kaksi luokkaa sen perusteella, voiko niiden omistamisen valita vai ei. O-luokkaan kuuluvat sellaiset substantiivit, jotka henkilö omistaa oletusarvoisesti. A-luokan substantiivit ovat sellaisia, joiden omistamisen henkilö valitsee ja voi halutessaan luopua niistä. Tarkempi lajittelu alla:

Sanatvoivat vaihdella A- ja O-luokkien välillä sen mukaan, mikä on sanan lopullinen merkitys lauseessa: *koʻu ake* (minun maksani [sisäelin]) vs. *kāʻu ake* (minun maksani [ruokana]). 

### Suku ja sukupuoli
Havaijin kielessä ei ole kieliopillista sukua, mutta mikäli halutaan ilmaista sukupuolta, siihen käytetään sanoja *kāne* (miespuolinen) ja *wahine* (naispuoliset): *moa kāne* (kukko), *moa wahine* (kana).

## Pronominit

### Persoonapronominit
Havaijin kielen persoonapronominit ovat seuraavat:

### Demonstratiivipronominit
Havaijin kielessä käytetään kolmea eri demonstratiivipronominia:

* Kēia: tämä 
* Kēlā: tuo
* Kēna: se

## Syntaksi
Havaijin lauseopissa käytetään usein vertauskuvana kalmaria (), jossa on kolme osaa: pää, vartalo ja lonkerot. Pää on lauseen tärkein osa ja usein verbi. Vartalo sijoittuu suoraan tämän jälkeen, ja on yleensä verbin subjekti. Kaikki muut lauseen osat, kuten objekti, sijoittuvat tämän jälkeen lonkeroiksi, ja sen edessä on usein preopositio kuten *i* tai *ma*. Lonkerot eivät myöskään ole pakollinen osa lausetta toisin kuin pää ja vartalo.

## Lähteet

* Elbert, Samuel H. & Pukui, Mary Kawena (1979): *[https://puke.ulukau.org/ulukau-books/?a=d&d=EBOOK-HAWAIIANGRAMMAR.2.1.1&e=-------en-20--1--txt-txPT----------- Hawaiian grammar]*, University Press of Hawaii, 
* Bardwell, Anita; Bardwell, Joe; Weltman, Lopaka & Westcott, Hoaloha: *[http://hawaiian-grammar.org/wp-content/uploads/2019/08/Elements-of-Hawaiian-Grammar-new-work-version.pdf Reference Grammar of the Hawaiian Language]*, University of Hawaii

### Viitteet
Lost In Music

**Lost in Music** -kaupunkifestivaali järjestetään vuosittain Music x Median yhteydessä. Suomen suurin showcase-festivaali levittyy lokakuussa ympäri Tamperetta ja esittelee tuoreita artisteja paitsi Musiikki & Median delegaateille, myös lipun ostaneille kuulijoille. Festivaali on järjestetty vuodesta 2007 alkaen. Tapahtuman promoottorina on aiemmin toiminut mm. Nem Agencyn Rowan Rafferty.

Vuonna 2020 tapahtuman promoottoriksi vaihtui Sunborn Liven Pietu Sepponen. Vuoden 2020 tapahtuma jouduttiin kuitenkin perumaan koronatilanteen vuoksi. Vuoden 2021 Lost in Musicin teemana oli Pohjoismaat. Alkuvuonna 2024 ilmoitettiin, että festivaalin taiteelliseksi johtajaksi oli vaihtunut Aki Roukala ja alkuvuonna 2025 taiteelliseksi johtajaksi vaihtui Lotta Savolainen.

Vuoden 2025 festivaalilla esiintyy yli 50 esiintyjää keikkapaikoilla eri puolilla Tamperetta. 

## Lähteet
Suomurintamatkija

**Suomurintamatkija** (*Allenia fusca*) on matkijoihin kuuluva lintulaji. Lajia tavataan Pienillä-Antilleilla.

## Koko ja ulkonäkö
Suomurintamatkija kasvaa noin 23 cm pitkäksi. Sukupuolet muistuttavat toisiaan ulkonäöltään. Lajin päälaki, selkä ja siivet ovat tumman harmahtavan ruskeat. Siivissä on ohut valkoinen juova. Suomurintamatkijan rinta ja vatsa ovat pohjaväriltään valkoiset, ja niissä on runsaasti harmahtavan ruskeita suomukuvioita. Linnun pyrstö on pitkä ja valkokärkinen.

## Levinneisyys ja elintavat
Suomurintamatkijaa tavataan useilla saarilla, joista pohjoisin on Saba ja eteläisin Saint Vincent. Barbadoksella elänyt alalaji *A. f. atlantica* on todennnäköisesti hävinnyt. Lajin elinympäristöä ovat metsät ja metsien reunamaat.

## Lähteet
Amt

**Amt** on virastopiiri ja hallinnollinen yksikkö, joka on käytössä nykyisin pääasiassa Saksan Schleswig-Holsteinin, Mecklenburg-Vorpommernin ja Brandenburgin osavaltioissa. Aikaisemmin amteja on ollut myös Skandinaviassa, kuten Tanskassa ja Norjassa. Amt tarkoittaa useiden kuntien liittoa, jossa kunnat ovat säilyttäneet asemansa itsenäisinä kuntina, mutta luovuttaneet hallinnon amtille. Amtit ovat saattaneet olla historiallisesti hyvin eri kokoisia.

## Amtit Tanskassa

Tanskan ja Norjan läänitysjako korvattiin amteilla vuonna 1662, kun monarkia otettiin käyttöön. Vuonna 1794 amteille luotiin yhtenäiset rakenteet, jotka säilyttivät perusrakenteensa vuoteen 1970 saakka. Kööpenhaminan kunta ja Frederiksbergin kunta jäivät amt-aluejaon ulkopuolelle aina alueiden käyttöön vuoteen 2007 saakka. Kaupungit suorittivat amtien vastuulla olevia tehtäviä. Amtien johto oli kuninkaallisten virkamiesten, usein lakimiesten vastuulla. Vuonna 1842 amtien johtajat joutuivat luopumaan amtien valtuustoille, joista tuli tuolloin perustettujen amt-kuntien hallintoelimiä. Vuodesta 1970 lähtien amt-valtuustoille määritettiin puheenjohtaja. Vuoden 1970 kuntauudistuksessa erotettiin valtiollisten ja kunnallisten tehtävien hoito amt-tasolla. Valtiollisia asioita hoidettiin virkmaiesten johdolla, kun taas kunnallisia tehtäviä hoidettiin pormestarin johtaman, vaaleilla valitun valtuuston toimesta.

Tanskan 14 amtia korvattiin viidellä alueella vuonna 2007. Samalla sana ”amt” poistui Tanskan hallinnosta.

## Amtit Norjassa
Tanskan ja Norjan läänitysjako korvattiin amteilla vuonna 1662, kun monarkia otettiin käyttöön. Amtien maantieteelliset rajaukset vahvistettiin vuonna 1671. Tuolloin Norjaan perustettiin 12 amtia. Myöhemmin amtien lukumäärä kasvoi jakautumisen ja kahden kaupunki-amtin (Oslo ja Bergen) luomisen myötä. Kun Amt-järjestelmä purettiin vuonna 1919, oli Norjassa tuolloin yhteensä 18 amtia ja kaksi kaupunki-amtia.

## Lähteet
Danylo Teslenko

**Danylo Ihorovytš Teslenko**, eli **”Zeus”** (; s. 8. lokakuuta 1987) on ukrainalainen ammattilaisuransa lopettanut *[[Counter-Strike]]* -ja *[[Counter-Strike: Global Offensive]]* -pelaaja. Hän on toiminut syyskuusta 2024 SkyFuryn valmentajana.

Teslenkon mainittavia saavutuksia ovat erityisesti PGL Major Kraków 2017:n, BLAST Pro Series: Copenhagen 2018:n, StarSeries & i-League CS:GO Season 7:n ja ESL One: Cologne 2018:n voitot, sekä toinen sijoitus MLG Major Championship: Columbus 2016 -turnauksessa. Zeus saavutti HLTV TOP 20 Players -sijoituksessa sijan 19 vuonna 2010.

## Lähteet

## Aiheesta muualla
Komiaviatrans

**AO Komiaviatrans** () on vuonna 1998 perustettu venäläinen lentoyhtiö. Yhtiö operoi pääasiassa kansallisia lentoja Siperian keskiosissa. Yhtiön päämaja sijaitsee Syktyvkarissa.

Yhtiö operoi 15 lentokoneella.

## Lähteet
Tangoparaati

**Tangoparaati** on suomalainen tangomusiikkia sisältävä albumi, joka julkaistiin vuonna 1974. Albumilla neljä solistia tulkitsee tunnettuja tangoja uusina sovituksina. Albumi on julkaistu vinyylilevynä.

## Kappaleet

Kaikki kappaleet sovittanut Jarmo Jylhä, ellei toisin mainita.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
### Solistit
* Eero Savolainen - kappaleissa "Tulisuudelma", "Kotkan ruusu", "Satumaa" ja "Rakkautta ei se ollutkaan"
* Aimo Saxelin - kappaleissa "La Paloma", "Valkovuokot" ja "Kylmät huulet" 
* Irja Kuusela - kappaleissa "Tulenliekki" ja "Siks oon mä suruinen"
* Mauri Tapio - kappaleissa "Liljankukka" ja "Pieni sydän"

### Muusikot
* Pepe Laszlo - rummut
* Tommy Nordström - kitara
* Erkki Seppä - basso
* Jarmo Jylhä - orkesterin johto ja kitara
* Göran Ödner - saksofoni
* Reijo Lehtovirta - saksofoni
* Jorma Juselius - harmonikka
* Markku Hyytiäinen - orkesterin johto ja harmonikka
* Tauno Tiikkainen - viulu
* Arto Kallio - viulu
* Kauko Jorasmaa - viulu
* Jorma Juntunen - viulu
* Pirkko Vartiainen - viulu
* Soila Hursti - viulu

### Tuotanto
* Timo Itälä - kansikuva
* Fonovox - tuottaja

## Lähteet
* Kaikkien levyllä soittavien muusikoiden diskografiat Discogs-palvelussa.

### Viitteet
Marriott In-Flite Services

**Marriott In-Flite Services** oli Marriott International -konsernin omistama lentokoneruokaa tarjoava yhtiö.

Marriott In-Flite Services perustettiin 1937. Se myytiin yhtiön toimivan johdon perustamalle Caterairille vuonna 1989. Viimeisenä vuonnaan se oli maailman suurin lentokoneruokayhtiö, joka palveli noin 150 lentoyhtiötä 108 kentällä. Se työllisti 19&nbsp;000 ihmistä.
 
Marriott lähti lentokoneruoka-alalle, kun vuonna 1937 Hooverin lentoaseman lähellä sijainneet Hot Shoppe -ravintolan tarjoilija kertoi  J. Willard Marriott Sr.:lle, että monet asiakkaat ostivat eväitä lennolle. Marriott ehdotti Eastern Air Transportille että hänen yhtiönsä voisi toimittaa matkustajille lounasrasioita suoraan koneeseen. Vuodessa palvelu levisi muihinkin lentoyhtiöihin.

## Lähteet
Länsi-Sjællandin amt

**Länsi-Sjællandin amt** () on vuosina 1970–2007 Sjællandin länsi- ja pohjoisosassa toiminut amt, johon kuului 23 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Bjergsted
* Dianalund
* Dragsholm
* Fuglebjerg
* Gørlev
* Hashøj
* Haslev
* Holbæk
* Hvidebæk
* Høng
* Jernløse 
* Kalundborg
* Korsør
* Nykøbing-Rørvig
* Ringsted
* Skælskør
* Slagelse
* Svinninge
* Sorø
* Stenlille
* Tornved
* Trundholm
* Tølløse

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Länsi-Sjællandin amtin pormestareina vuosina 1970–2006:
* 1970–1974: Jørgen Herman Monrad
* 1974–1985: Hans Kjeld Brinth
* 1986–1989: Søren Eriksen
* 1990–1993: Henning Tellerup
* 1994–2001: Søren Eriksen
* 2002–2006: Hans Jørgen Holm

## Lähteet
Frederiksborgin amt

**Frederiksborgin amt** on vuosina 1793–2007 Pohjois-Själlannissa toiminut amt, johon kuului 19 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Allerød
* Birkerød
* Farum
* Fredensborg-Humlebæk
* Frederiksværk
* Frederikssund
* Græsted-Gilleleje
* Helsinge
* Helsingør
* Hillerød
* Hundested
* Hørsholm
* Jægerspris
* Karlebo
* Skibby
* Skævinge
* Slangerup
* Stenløse
* Ølstykke

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Frederiksborgin amtin pormestareina vuosina 1970–2006:
* 1970–1978: Hans Andersen
* 1978–1982: Svenn Schmidt
* 1982: vt. Jorgen Christiansen
* 1982–1985: Bent Løber
* 1986–1989: Jorgen Christiansen
* 1990–1997: Kirsten Ebbensgaard
* 1998-2001: Lars Løkke Rasmussen
* 2002–2006: Jorgen Christensen

## Lähteet
Storstrømin amt

**Storstrømin amt** on vuosina 1970–2007 eteläisessä Sjællandissa toiminut amt, johon kuului 24 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Fakse
* Fladså
* Holeby
* Holmegaard
* Højreby
* Langebæk
* Maribo
* Møn
* Nakskov
* Nykøbing Falster
* Nysted
* Næstved
* Nørre Alslev
* Præstø
* Ravnsborg
* Rudbjerg
* Rødby
* Rønnede
* Sakskøbing
* Stevns
* Stubbekøbing
* Suså
* Sydfalster
* Voldingborg

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Storstrømin amtin pormestareina vuosina 1970–2006:
* 1970–1984: Søren Trolborg
* 1984–1997: Poul Christensen
* 1998–2004: Ivan Olsen
* 2004–2006: Bent Normann Olsen

## Lähteet
The Oregon Trail

**The Oregon Trail** on yhdysvaltalainen videopelisarja. Pelit sijoittuvat 1800-luvun Yhdysvaltoihin, jossa pelaajan tehtävänä on ohjata ryhmää Oregonin reittiä länteen kulkevia uudisasukkaita. Sarjan ensimmäisen pelin kehittivät vuonna 1971 opettajaopiskelijat Don Rawitsch, Bill Heinemann ja Paul Dillenberger tavoitteenaan innostaa kahdeksasluokkalaisia oppimaan Yhdysvaltain historiasta ja maantiedosta sekä uudisasukkaiden elämästä. Myöhemmin pelistä on julkaistu useita eri päivitettyjä versioita eri alustoille, mukaan lukien mobiiliversio vuonna 2009. Sarjan oikeudet kuuluivat alun perin vuonna 1973 perustetulle Minnesota Educational Computing Consortiumille (MECC). 1990-luvulla ne siirtyivät The Learning Companylle, jonka Mattel osti vuonna 1999. Vuodesta 2009 sarjan pelejä on kehittänyt ja julkaissut Gameloft. Sarjan oikeudet omistaa kustannusyhtiö Houghton Mifflin Harcourt.

The Oregon Trail -sarjan pelejä oli vuoteen 2013 mennessä myyty yli 65 miljoonaa kappaletta. Se on myydyllä kappalemäärällä mitattuna menestynein oppimispelisarja, ja parhaimmillaan se oli myös Yhdysvaltojen suosituimpia videopelisarjoja. Se oli usealle sukupolvelle yhdysvaltalaisia ensimmäinen kosketus videopeleihin ja ylipäänsä tietokoneen käyttöön. Sarjaan onkin tehty useita viittauksia yhdysvaltalaisessa kulttuurissa. Etenkin peleissä esiintyvästä lauseesta ”You have died of dysentery” (*”Olet kuollut [[punatauti]]in”*) on tullut internetilmiö, jota on muun muassa painettu t-paitoihin. Moni yhdysvaltalainen indie-pelien kehittäjä kasvoi The Oregon Trail -pelien parissa, ja niiden vaikutus näkyykin peleissä kuten *[[Organ Trail]]*, *[[The Flame & The Flood]]*, *[[Banner Saga]]* ja *[[Overland (videopeli)|Overland]]*.

## Sarjan pelejä
* *[[The Oregon Trail (vuoden 1971 videopeli)|The Oregon Trail]]* (1971)
* *[[The Oregon Trail (vuoden 1985 videopeli)|The Oregon Trail]]* (1985)
* *[[Oregon Trail II]]* (1995)
* *[[The Oregon Trail 3rd Edition]]* (1997)
* *[[The Oregon Trail 4th Edition]]* (1999)
* *[[The Oregon Trail 5th Edition]]* (2001)
* *[[The Oregon Trail (vuoden 2009 videopeli)|The Oregon Trail]]* (2009)
* *[[The Oregon Trail: American Settler]]* (2011)
* *[[The Oregon Trail (vuoden 2021 videopeli)|The Oregon Trail]]* (2021)

## Lähteet
Etelä-Jyllannin amt

**Etelä-Jyllannin amt** () on vuosina 1970–2007 eteläisessä Jyllannissa toiminut amt, johon kuului 23 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Aabenraa
* Augustenborg
* Bov
* Bredebro
* Broager
* Christiansfeld
* Gram
* Gråsten
* Haderslev
* Højer
* Lundtoft
* Løgumkloster
* Nordborg
* Nørre Rangstrup
* Rødding
* Rødekro
* Skærbæk
* Sundeved
* Sydals
* Sønderborg
* Tinglev
* Tønder
* Vojens

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Etelä-Jyllannin amtin pormestareina vuosina 1970–2006:
* 1970–1981: Erik Jessen
* 1981–2000: Kresten Philipsen
* 2000–2006: Carl Holst

## Lähteet
Riben amt

**Riben amt** on vuosina 1793–2007 läntisessä Jyllannissa toiminut amt, johon kuului 14 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Billund
* Blaabjerg
* Blåvandshuk
* Bramming
* Brørup
* Esbjerg
* Fanø
* Grindsted
* Helle
* Holsted
* Ribe
* Varde
* Vejen
* Ølgod

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Riben amtin pormestareina vuosina 1970–2006:
* 1970–1972: Kai Knudsen
* 1972–1989: Frode Madsen
* 1990–1993: Poul Erling Christensen
* 1994–2006: Laurits Tørnæs

## Lähteet
Johannes Wulffert

**Johannes** (**Johan**) **Wulffert** (; 5. maaliskuuta (J: 22. helmikuuta) 1785 Viipuri – 15. huhtikuuta (J: 3. huhtikuuta) 1848 Helsinki) oli suomalainen Venäjän keisarikunnan armeijan kenraalimajuri.

Wulffert palveli Venäjän armeijassa vuodesta 1802 ja osallistui Napoleonin sotiin vuosina 1805–1814. Hän sai 1804 aliluutnantin, 1807 luutnantin, 1812 kapteenin, 1813 majurin ja 1814 everstiluutnantin arvon. Hän toimi suomalaistaustaisen kenraali Georg Magnus Sprengtportenin adjutanttina. Vuonna 1815 Wulffert palveli Puolassa ja vuodesta 1816 Ahvenanmaalla. Hän oli Turun komendanttina vuosina 1820–1829 ja Suomen santarmiosaston ensimmäisenä esiupseerina eli päällikkönä Helsingissä vuosina 1829–1836. Hänet ylennettiin vuonna 1835 everstiksi ja hän siirtyi vuonna 1837 ratsuväkeen saaden samalla kenraalimajurin arvon. Vuodesta 1840 hän oli Helsingin komendanttina. Vuonna 1848 kuollut Wulffert on haudattu Helsingin Hietaniemen hautausmaan vanhalle alueelle.

Wulffertin puoliso oli Amalia Charlotta Henrika Fredrika von der Oelsnitz. Heille syntyi kahdeksan lasta. Wulffertin veli oli Suomen postiylijohtaja Alexander von Wulffert.

## Lähteet
Allen & Unwin

**Allen & Unwin** on kirjapaino ja kirjojen kustantamo joka tunnetaan erityisesti J. R. R. Tolkienin ensimmäisten julkaistujen teosten (Taru Sormusten herrasta ja Hobitti) kustantamisesta. Se on vuonna 2023 Australian johtava riippumaton kustantaja.  

Kustannus- ja emoyhtiön alle kuuluvat nykyisin seuraavat yritykset: Allen & Unwin, Albert Street Books, Crows Nest, JOAN, Murdoch Books ja Pier 9.

## Historia

1914
Stanley (myöhemmin Sir Stanley) Unwin perusti Allen & Unwinin Isossa-Britanniassa vuonna 1914. Yritys kasvoi tasaisesti seuraavien 50 vuoden aikana ja kehitti mainetta yhtenä Ison-Britannian ja maailman johtavista kustantajista, ja sen kirjoittajia olivat muun muassa Bertrand Russell, Thor Heyerdahl ja JRR Tolkien. Ennen toista maailmansotaa ja sen jälkeen yhtiö julkaisi monia maailman johtavia radikaaleja intellektuelleja, mikä on varmistanut Allen & Unwinin jatkuvan maineen kaikkialla englanninkielisessä maailmassa.

1976
Vuonna 1976 Patrick Gallagher saapui Yhdistyneestä kuningaskunnasta perustamaan Allen & Unwinin australialaisen haaran keskittyen aluksi kirjojen luettelon laatimiseen Yhdistyneen kuningaskunnan julkaisuohjelman mukaisesti, pääasiassa yhteiskuntatieteiden ja yleisen tietokirjallisuuden alalla.

## Aiheesta muualla
* Kotisivut
Ei saa nauraa

**Ei saa nauraa** on syyskuussa 2023 MTV3-kanavalla alkanut humoristinen viihdeohjelma, jossa julkkiskilpailijat koettavat saada toisensa nauramaan, nauramatta kuitenkaan itse. Ohjelmaa juontaa Ville ”Viki” Eerikkilä.

Ohjelman ensimmäisissä jaksoissa kilpailevat Joonas Kääriäinen, Paula Noronen, Jaakko Parkkali, Linnea Leino, Janne Grönroos, Jaana Saarinen, Karoliina Tuominen ja Perttu Sirviö. Myöhemmin kilpailijoiden joukkoon liittyivät Ali Jahangiri ja Miitta Sorvali.

Jokaisessa jaksossa on kilpailukierros, jonka aikana kilpailijat koettavat saada toisensa nauramaan. Kierroksen päätyttyä se, joka on kierroksen aikana hymyillyt ja nauranut eniten, putoaa kilpailusta.

## Jaksot

## Lähteet
Ringkøbingin amt

**Rinkøbingin amt** on vuosina 1970–2007 läntisessä Jyllannissa toiminut amt, johon kuului 18 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Aaskov
* Aulum-Haderup
* Brande
* Egvad
* Herning
* Holmsland
* Holstebro
* Ikast
* Lemvig
* Ringkøbing
* Skjern
* Struer
* Thyborøn-Harboør
* Thyholm
* Trehøje
* Ulfborg-Vemb
* Videbæk
* Vinderup

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Ringkøbingin amtin pormestareina vuosina 1970–2006:
* 1970–1981: Aage Ebbensgaard
* 1982–1983: Lars Agerskov
* 1983–1992: Anton Kristensen
* 1992–1996: Svend Erik Kristensen
* 1996–2006: Knud Munk Nielsen

## Lähteet
Viborgin amt

**Viborgin amt** on vuosina 1793–2007 luoteisessa Jyllannissa toiminut amt, johon kuului 17 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Aalestrup
* Bjerringbro
* Fjends
* Hanstholm
* Hvorslev
* Karup
* Kjellerup
* Morsø
* Møldrup
* Sallingsund
* Skive
* Spøttrup
* Sydthy
* Thisted
* Tjele
* Viborg

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Viborgin amtin pormestareina vuosina 1970–2006:
* 1970–1989: Peter E. Eriksen
* 1990–2006: Bent Hansen

## Lähteet
Tocquevillen ilmiö

**Tocquevillen ilmiö** tai **Tocquevillen paradoksi** on historioitsija Alexis de Tocquevillen (1805–1859) mukaan nimetty ilmiö. Se kertoo, että ihmisten sosiaalinen turhautuminen paradoksaalisesti lisääntyy, kun olosuhteet ja mahdollisuudet muuttuvat paremmiksi. Ajatus on ilmaistu Tocquevillen teoksessa *[[Demokratia Amerikassa]]* seuraavasti:

Sosiologian klassikko Émile Durkheim (1857–1917) teki myöhemmin saman huomion teoksessaan *Sosiologian metodisäännöt* (1895). Hän totesi, että pyhimysten muodostamassa yhteiskunnassa tultaisiin kohisemaan erilaisista pikkurikkeistä.

## Esimerkkejä ilmiöstä

Alexis de Tocqueville viittasi itse esimerkkiin Ranskan vallankumouksesta 1789, joka puhkesi muutamia vuosikymmeniä kestäneen taloudellisen nousukauden jälkeen.

### Rasismi
Merlin Schaeffer ja  Judith Kas havaitsivat 42 tutkimusta koonneessa meta-analyysissa, että parhaiten integroituneet maahanmuuttajat ja heidän jälkeläisensä kokivat muita enemmän syrjintää. Euroopan unionin (FRA) tutkimuksessa vuonna 2018 todettiin, että 12 jäsenvaltion joukosta Afrikasta peräisin olevat maahanmuuttajat ilmoittivat Suomessa muita useammin rasistisesta häirinnästä.  Tulosta on pidetty todisteena siitä, että Suomi on Euroopan unionin rasistisin maa, mutta Tocquevillen ilmiö antaa myös toisen tulkintamahdollisuuden. Myös romaneilla on Suomessa enemmän syrjintäkokemuksia kuin esimerkiksi Unkarissa tai Kreikassa. Romaniasiain neuvottelukunnan pääsihteeri Janette Grönfors on toisaalta todennut, että "Suomi on ehdottomasti Euroopan paras maa romaneille".

### Sukupuolten tasa-arvo
Sukupuolten tasa-arvoa koskeva debatti on lisääntynyt sen jälkeen, kun tasa-arvo on parantunut. Tasa-arvon puutteesta valitettiin vain vähän 50 vuotta sitten, jolloin erot olivat nykyistä suurempia.

### Kulttuurinen omiminen
Kulttuurinen omiminen tai kulttuurinen appropriaatio() tarkoittaa epäeettisenä pidettyä tekoa, jossa ”etuoikeutetun” ryhmän jäsen ottaa käyttöönsä toiseen ryhmään kuuluvan identiteetin ominaisuuksia tai kulttuurisia tuotteita. On alettu keskustella vähemmistöön kuuluvien henkilöiden oikeudesta siihen, että heitä esitetään taiteessa heidän omilla ehdoillaan. On pohdittu, onko eettisesti oikein, että näyttelijä muuntautuu fyysisesti  toisen ihmisryhmän edustajaksi tai toiseksi henkilöksi (esimerkiksi blackface tai nenäproteesi).

## Katso myös
* Rasismi Suomessa

## Lähteet
* 
* 
* 
* 

### Viitteet
Roskilden amt

**Roskilden amt** on vuosina 1662–2007 Kööpenhaminan lounaispuolella toiminut amt, johon kuului 11 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Bramsnæs
* Gundsø
* Greve
* Hvalsø
* Køge
* Lejre
* Ramsø
* Roskilde
* Skovbo
* Solrød
* Vallø

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Roskilden amtin pormestareina vuosina 1970–2006:
* 1970–1981: Børge Juel Hansen
* 1981–1985: Svend Jørgensen
* 1986–1993: Ib Vindelev
* 1994–2006: Kristian Ebbensgaard

## Lähteet
The Meg 2: The Trench

**The Meg 2: The Trench** () on vuonna 2023 ensi-iltansa saanut Ben Wheatleyn ohjaama kiinalais-yhdysvaltalainen toimintaelokuva. Sen käsikirjoittivat Jon Hoeber, Erich Hoeber ja Dean Georgaris. Se perustuu Steve Altenin romaaniin *The Trench*. Elokuvan päärooleissa näyttelevät Jason Statham ja Wu Jing. Se on jatko-osa elokuvalle *[[Megalodon (elokuva)|Megalodon]]* (2018) ja kertoo samaan tapaan ihmisiä uhkaavasta jättiläiskokoisesta hailajista nimeltä megalodon.

## Rooleissa

## Vastaanotto

*Helsingin Sanomien* kriitikko Pertti Avola antoi elokuvalle kolme tähteä viidestä. Hänen mukaansa "*Meg 2: The Trench* ei tarjoa mitään sinänsä tuoretta, mutta umpikahjona ja sitä kautta hauskana kesän toimintapläjäyksenä sen jaksaa hyvin katsoa." *[[Episodi (lehti)|Episodin]]* kriitikko Maria Lättilä antoi myös kolme tähteä viidestä. Hänen mukaansa "*Meg 2: The Trench* luottaa viisaasti Stathamin karismaan ja elokuva on selvä parannus edeltäjäänsä, mutta jäämme edelleen odottamaan erinomaista megalodon-elokuvaa."

## Lähteet

## Aiheesta muualla

* Virallinen sivusto
Mykola Andrusiv

**Mykola Ivanovytš Andrusiv**,  (19. joulukuuta 1861 Odessa – 27. huhtikuuta 1924 Praha, Tšekkoslovakia) oli ukrainalainen maantieteilijä ja paleontologi. Hän oli Tarton ja Kiovan yliopiston professori 1905–1912, Venäjän tiedeakatemian täysjäsen ja vuodesta 1920 Ukrainan tiedeakatemian täysjäsen. Andrusivin merkittävimmät työt käsittelevät Krimin, Kaukasian ja Transkaspian alueiden neogeenikauden stratigrafiaa ja paleontologiaa. Hän kehitti Pontisen aron neogeenikauden stratigraafista mallia, laati paleografisia karttoja Mustanmeren altaasta neogeenikaudella ja antopogeenikaudella ja määritteli, että Mustanmerenallas oli rikkivedyn saastuttama.

Andrusivin työn perinnöllä on ollut merkitystä öljykenttien löytämisessä uusilta alueilta.

## Lähteet

## Aiheesta muualla

* Bio,ukrop.com  Arkistoitu artikkeli
Puhdas dysautonomia

**Puhdas dysautonomia** eli **Bradbury–Egglestonin oireyhtymä** on autonomisen hermoston neurodegeneratiivinen sairaus, joka ei yleensä vaikuta keskushermostoon. Sen oireet puhkeavat usein keski-iässä tai myöhemmin, mutta alkamisikä voi olla varhaisempikin.

Puhtaan dysautonomian syy on tuntematon. Siihen ei liity perinnöllisyyttä. Erittäin yleisiä puhtaan dysautonomian oireita ovat dysautonomian ja poikkeavan katekoliamiinitason lisäksi anhidroosi ja ortostaattinen hypotensio. Puhdas dysautonomia voi johtaa Hornerin oireyhtymän kehittymiseen. Ortostaattista hypotensiota pidetään pääoireena. Siinä verenpaine putoaa äkillisesti seisomaan noustessa, mikä voi johtaa heikotukseen, huimaukseen ja näköhäiriöihin. Yleisiä oireita puhtaassa dysautonomiassa ovat myös ummetus, virtsaamisvaikeus, pyörtyminen (synkopee) ja virtsainkontinenssi. Impotenssi voi kehittyä. Mahdollisia muita oireita ovat väsymys ja unihäiriöt. Usein oireet pahenevat ajan mittaan. Eteneminen on kuitenkin hidasta ja tapahtuu vuosikymmenten saatossa. Joskus puhdas dysautonomia saattaa johtaa muuhun sairauteen, kuten Parkinsonin tautiin, Lewyn kappale -tautiin tai monisysteemiatrofiaan.

Puhtaan dysautonomian oireet johtuvat Lewyn kappaleiden kertymisestä autonomisen hermoston soluihin. Lewyn kappaleet rajoittavat noradrenaliinin tuotantoa ja vapautumista hermosoluista, mikä johtaa hypotensioon eli matalaan verenpaineeseen. Puhdas dysautonomia kuuluu synukleinopatioihin. Noradrenaliinitaso on sairastuneilla levossa matala eikä nouse seisoma-asennossa. Kuvantamistutkimuksissa ei ole havaittavissa poikkeavuuksia. Diagnostiikka perustuu oirekuvaan, kliiniseen tarkasteluun ja perusteelliseen neurologiseen tutkimukseen. Puhtaaseen dysautonomiaan liittyvää matalaa verenpainetta voidaan hoitaa midodriinilla, fludrokortisonilla ja lääkkettömin keinoin, kuten tukisukilla, runsaalla nesteytyksellä ja suolalisillä. Puhtaan dysautonomian tarkka esiintyvyys on tuntematon, mutta sen on arvioitu sijoittuvan luokkaan 1–9/1&nbsp;000&nbsp;000.

## Lähteet
Enrico Brazzoli

**Enrico Brazzoli** (s. 27. kesäkuuta 1965) on italialainen ralliautoilija. Hän ajaa WRC2- ja WRC3-sarjoissa. Hänen kartanlukijansa on Manuel Fenoli.
Brazzoli ja Luca Beltrame voittivat WRC3-sarjan mestaruuden vuonna 2018 Peugeot 208 R2 -autolla.

## Lähteet
Aarhusin amt

**Aarhusin amt** () on vuosina 1793–2007 itäisessä Jyllannissa toiminut amt, johon kuului 26 kuntaa. Amt lakkautettiin vuonna 2007 osana Tanskan rakenneuudistusta.

## Kunnat
* Aarhus
* Ebeltoft
* Galten
* Gjern
* Grenaa
* Hadsten
* Hammel
* Hinnerup
* Hørning
* Langå
* Mariager
* Midtdjurs
* Nørhald
* Nørre Djurs
* Odder
* Purhus
* Randers
* Rosenholm
* Rougsø
* Ry
* Rønde
* Samsø
* Silkeborg
* Skanderborg
* Sønderhald
* Them

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Aarhusin amtin pormestareina vuosina 1970–2006:
* 1970–1981: Robert Svane Hansen
* 1982–1997: Ib Frederiksen
* 1998–2006: Johannes Flensted-Jensen

## Lähteet
Jan Černý (ralliautoilija)

**Jan Černý** (s. 6. kesäkuuta 1990) on tšekkiläinen ralliautoilija. Hän ajaa WRC3-sarjassa ja rallin EM-sarjassa kartanlukijanaan Petr Černohorský. Hän on moninkertainen Tšekin rallisarjan mestari. Vuonna 2022 hän sijoittui WRC3-sarjassa kolmanneksi Lauri Joonan ja Sami Pajarin jälkeen. Sarjan kauden päättäneessa Katalonian rallissa Černý sai 10 sekunnin aikasakon myöhästymisestä aikatarkastukseen, jolloin Joona voitti kilpailun. Černý voitti ensimmäisen kilpailunsa WRC2-luokassa Keski-Euroopan rallissa 2025.

## Lähteet
Böömin-Määrin ylängöt

**Böömin-Määrin ylängöt** ovat laajin ylänköalue Tšekissä. Se sijaitsee historiallisten alueiden, Böömin ja Määrin rajan molemmin puolin. Ylänköalue on 11750 neliökilometrin laajuinen ja useat huiput ovat suurin piirtein 700 metriä korkeita. Alueella maasto on yleensä lievästi kumpuilevaa. Ylänköalueella on laaksoja, jokia ja metsiä. Alueella virtaavat Moravan sivujoet Jhlava ja Oslava sekä Elben sivujoet Sázava ja Želvka. Alueen korkeimpia huippuja ovat 765 metriä korkea Křemešnik, 837 metriä korkea Javořice ja 744 metriä korkea Strážiště. Ylänköalueen toisella puolella, Määrissä maaston muodot vaihtelevat enemmän kuin Böömin alueella, missä maasto on enimmäkseen mäkimaastoa.

## Lähteet
Pohjois-Jyllannin amt

**Pohjois-Jyllannin amt** () on vuosina 1970–2007 pohjoisessa Jyllannissa toiminut amt, johon kuului 27 kuntaa. Amt lakkautettiin vuonna 2007 osana Tanskan rakenneuudistusta.

## Kunnat

* Aabybro
* Aalborg
* Aars
* Arden
* Brovst
* Brønderslev
* Dronninglund
* Farsø
* Fjerritslev
* Frederikshavn
* Hadsund
* Hals
* Hirtshals
* Hjørring
* Hobro
* Læsø
* Løgstør
* Løkken-Vrå
* Nibe
* Nørager
* Pandrup
* Sejlflod
* Sindal
* Skagen
* Skørping
* Støvring
* Sæby

## Pormestarit
Amtin pormestari on valittu vuodesta 1970 lähtien. Seuraavat henkilöt toimivat Pohjois-Jyllannin amtin pormestareina vuosina 1970–2006:
* 1970–1978: Grete Kirketep Nielsen
* 1978–1983: Jens M. Nielsen
* 1983–1997: Søren Madsen
* 1998–2007: Orla Hav

## Lähteet
Steenin I hallitus

**Steenin I hallitus** oli Norjan hallitus 6. maaliskuuta 1891 – 2. toukokuuta 1893. Se koostui pelkästään Venstrestä.

## Ministerit
**Pääministeri**
* Johannes Steen
**Valtiovarainministeri**
* Johannes Steen
**Pääministeri Tukholmassa**
* Otto Blehr
**Oikeusministeri**
* Ole Anton Qwam
**Tilintarkastusministeri**
* Hans Nysom 6.3.1891–28.11.1891
* Thomas von Westen Engelhart 28.11.1891–15.7.1892
* Jacob Otto Lange 15.7.1892–2.5.1893
**Sisäministeri**
* Wollert Konow
**Kirkko- ja opetusministeri**
* Vilhelm Andreas Wexelsen 6.3.1891–15.7.1892
* Carl Berner 15.7.1892–2.5.1893
**Puolustusministeri**
* Peter Theodor Holst
**Työministeri**
* Hans Nysom

## Lähteet
Ford Fiesta Rally2

**Ford Fiesta Rally2** (alun perin **Ford Fiesta R5 Mk. II**) on M-Sportin kehittämä Rally2-luokan ralliauto. Auto on julkaistu vuonna 2020 seuraajana M-Sportin Ford Fiesta R5:lle. Auton suunnittelu ja kehitys alkoi tammikuussa 2018.

Auton aerodynamiikkaa on parannettu vuonna 2022 ja runkoa on parannettu vuonna 2023. Päivitetty versio autosta tulee Keski-Euroopan MM-rallissa 18 kuukauden työn jälkeen kun FIA:n homologaatio valmistuu. Autoon on kehitetty muun muassa uusi takajousitus ja uudet iskunvaimentimet.

## Lähteet

## Aiheesta muualla
* Tulokset eWRC-sivustolla
Hyundai i20 N Rally2

**Hyundai i20 N Rally2** on Hyundai Motorsportin Rally2-luokan ralliauto, joka on seuraaja Hyundai i20 R5 -autolle. Auto on esitelty lokakuussa 2020. Auton ensimmäinen kilpailu oli Ypres-ralli elokuussa 2021.
Autossa 1,6-litrainen turboahdettu moottori, jossa on suoraruiskutus. Moottori tuottaa 290 hevosvoimaa tehoa ja 420 Nm vääntöä. Autossa on viisivaihteinen sekventiaalinen vaihteisto ja neliveto. Auto painaa .

Hyundai on kertonut elokuussa 2024, ettei ole jatkamassa Rally2-auton kehitystä koska i20-mallin tuotanto loppuu ja sääntökausi on päättymässä.

## Lähteet

## Aiheesta muualla
* Tulokset eWRC-sivustolla
Lorry

**Lorry** oli vuosina 1989–1995 SVT:llä esitetty ruotsalainen satiirinen sketsiohjelma. Sen jäseniä olivat muun muassa Peter Dalle, Lena Endre, Claes Månsson, Ulla Skoog, Johan Ulveson, Stefan Sauk, Gunilla Röör ja Suzanne Reuter. Ohjelman huumori poiki useita valituksia Ruotsin radio- ja televisiolautakuntaan.
## Lähteet

## Aiheesta muualla
* Ohjelma SVT Play -palvelussa
Volkswagen Polo GTI R5

**Volkswagen Polo GTI R5** on Volkswagen Motorsportin R5-luokan ralliauto, joka on Volkswagenin ensimmäinen ralliauto menestyksekkään Volkswagen Polo R WRC:n jälkeen. Auton ensimmäinen kilpailu oli Katalonian rallissa vuonna 2018 Petter Solbergin ajamana. Auto painaa , autossa on turboahdettu 1,6-litrainen nelisylinterinen moottori, jossa on suoraruiskutus. Moottori tuottaa 272 hevosvoimaa tehoa ja 400&nbsp;Nm vääntöä. Autossa on viisivaihteinen sekventiaalinen vaihteisto ja neliveto.

## Lähteet

## Aiheesta muualla
* Tulokset eWRC-sivustolla
Nikolai Šipov

**Nikolai Nikolajevitš Šipov** (; 29. maaliskuuta (J: 17. maaliskuuta) 1846 – 28. maaliskuuta (J: 15. maaliskuuta) 1911 Pietari) oli venäläinen jalkaväenkenraali, joka toimi Suomen kenraalikuvernöörin apulaisena vuosina 1899–1902.

## Elämäkerta
Šipov valmistui keisarillisesta Aleksanterin lyseosta vuonna 1865, suoritti upseeritutkinnon ja aloitti sotilasuransa kornettina Henkikaartin Chevalierkaartissa vuonna 1866. Hän siirtyi komentamaan 13. rakuunarykmenttiä Turkin sodan aikana vuonna 1878. Vuosina 1881–1884 hän komensi Chevalierkaartia ja osallistui tässä ominaisuudessa keisari Aleksanteri III:n kruunajaisiin. Šipov oli vuosina 1885–1893 Uralin kasakoiden atamaanina ja samalla Uralskin alueen sotilaskuvernöörinä. Hän auttoi kehittämään alueen taloutta ja pani alulle Uralskiin johtavan rautatien rakentamisen. Šipov oli Henkikaartin 1. ratsuväkidivisoonan komentajana vuosina 1893–1896 ja sen jälkeen Henkikaartin komentajan, suuriruhtinas Vladimir Aleksandrovitšin erikoistehtävissä. Hänet ylennettiin kenraalimajuriksi 1883 ja kenraaliluutnantiksi 1894.

Šipov nimitettiin Suomen kenraalikuvernöörin apulaiseksi maaliskuussa 1899. Suomalaiset toivoivat hänen hillitsevän kenraalikuvernööri Nikolai Bobrikovia, mutta hän osoittautui Bobrikovin ohjeiden uskolliseksi toimeenpanijaksi. Hän oli puheenjohtajana useissa Bobrikovin aloitteesta perustetuissa komiteoissa: vuonna 1899 asetetuissa lehdistösensuurikomiteassa ja komissiossa, joka pohti senaatin toimivallan rajoittamista, vuonna 1901 asetetussa tilattoman väestön kysymystä ratkoneessa komiteassa sekä vuonna 1902 asetetussa työryhmässä, jonka ehdotuksesta postilaitokselle annettiin valtuudet avata mitä tahansa epäilyttäviä lähetyksiä. Šipov joutui eroamaan tehtävästään maaliskuussa 1902 astman vuoksi.

Šipovin kerrottiin menettäneen suuren omaisuuden uhkapeleissä.

Suomen-kautensa jälkeen Šipov nimitettiin Venäjän sotaneuvostoon vuonna 1902. Hänet ylennettiin jalkaväenkenraaliksi vuonna 1904 ja kenraaliadjutantiksi vuonna 1906. Hänet nimitettiin tammikuussa 1911 Venäjän valtakunnanneuvostoon, mutta hän kuoli pari kuukautta myöhemmin astmaan.

Šipovin samanniminen poika oli kenraalimajuri Venäjän armeijassa.

## Lähteet

## Aiheesta muualla
Akropolis-ralli 1979

**Akropolis-ralli 1979** (viralliselta nimeltään *26. Acropolis Rally*) oli rallin maailmanmestaruussarjan kilpailu kaudella 1979. Kilpailu järjestettiin 28. &ndash; 31. toukokuuta 1979. Kilpailu oli kauden viides ja erikoiskokeiden yhteispituus oli  (suunniteltu pituus oli ).

Kilpailuun ilmoittautui 174 autokuntaa, joista 153 lähti kilpailuun ja 20 pääsi maaliin. 

Kilpailun aikataulu oli niin tiukka, että kukaan kilpailijoista ei selvinnyt ilman aikasakkoja. Autot lähtivät reitille minuutin välein, joka johtii näkyvyysongelmiin pölyn vuoksi.

## Tulokset

## Lähteet
Eileen Joyce

**Eileen Alannah Joyce** (21. marraskuuta 1908 Zeehan, Tasmania – 25. maaliskuuta 1991 Westerham, Englanti) oli australialainen pianisti.

Joycen äiti oli espanjalainen ja isä irlantilainen. Hän varttui lähellä Boulderin kaupunkia Länsi-Australiassa ja sai varhaisimman koulutuksensa pianonsoitossa äidiltään. Joyce lähetettiin Loreton luostariin saamaan lisää oppia pianonsoitossa. Tämän jälkeen hän opiskeli kolmen vuoden ajan Leipzigissa. Hänen opettajinaan Saksassa toimiva Max Pauer ja Robert Teichmüller, minkä lisäksi hän osallistui Berliinissä Artur Schnabelin mestarikursseille. Leipzigista Joyce suuntasi Lontooseen, jossa hän sai vielä opetusta Adelina de Laralta ja Tobias Matthaylta. Albert Coatesin ehdotuksesta Joyce otti yhteyttä Henry Woodiin. Tämän tuloksena hän pääsi pitämään Lontoon- ja Promsin-debyyttinsä Queen's Hallissa 6. syyskuuta 1930 tulkitsemalla Sergei Prokofjevin kolmannen pianokonserton. Joyce kutsuttiin tulevina vuosina takaisin Proms-festivaalille, jossa hän esitti Ludwig van Beethovenin toisen ja Dmitri Šostakovitšin ensimmäisen pianokonserton sekä Ferruccio Busonin *[[Indianische Fantasie]]n*. Joyce oli ensimmäinen Isossa-Britanniassa Šostakovitšin ensimmäisen (1936) ja toisen pianokonserton (1958) esittänyt pianisti.

Joyce loi pitkän ja menestyksekkään uran esiintyjänä. Hänen ohjelmistoonsa kuului vähintään 70 konserttoa. Näihin kuului teoksia aiemmin mainittujen lisäksi muiden muassa Frédéric Chopinilta, John Irelandilta, Nikolai Rimski-Korsakovilta, Pjotr Tšaikovskilta, Edvard Griegiltä, Johannes Brahmsilta, Robert Schumannilta ja Sergei Rahmaninovilta. Joyce kiersi laajalti esiintyen muun muassa Helsingissä ja Brasiliassa. Suuren osan varhaisesta urastaan hän keskittyi aikansa pianomusiikin tulkitsemiseen. Hänen ohjelmistoonsa ei kuitenkaan kuulunut Prokofjevilta muita konserttoja kolmannen lisäksi eikä esimerkiksi Wienin toisen koulukunnan säveltäjien tai Béla Bartókin teoksia. Joyce sisällytti ohjelmistoonsa brittisäveltäjien teoksia. Näiden joukossa olivat John Irelandin lisäksi Arthur Bliss, Herbert Howells ja Alan Rawsthorne. Bliss ja Georg Malcolm sävelsivät Joycea varten uusia teoksia. Joyce teki lisäksi esiintymisiä elokuvissa, kuten *[[Seitsemäs huntu]]* ja *[[Lyhyt onni]]*.

Joyce jäi konserttiesiintyjänä eläkkeelle vuonna 1962, mutta teki vielä yhden esiintymisen Royal Albert Hallissa vuonna 1967 tulkitsemalla Rahmaninovin toisen pianokonserton Anatole Fistoularin johtaman Royal Philharmonic Orchestran kanssa. Joycelta on säilynyt BBC:lle tehtyjä tallenteita. Lisäksi hän levytti tuotteliaasti Parlophonelle 1930-luvulla, noin vuodesta 1940 Columbialle ja 1940-luvun puolestavälistä Deccalle. Levytysten joukossa on niin soolo-ohjelmistoa ja kamarimusiikkia kuin konserttojakin. 1950-luvun paikkeilla Joyce kiinnostui cembalosta, jolle myös teki levytyksiä. Joyce kaatui tapaturmaisesti 24. maaliskuuta 1991 ja kuoli seuraavana päivänä sairaalassa. Hän eli viimeiset vuosikymmenensä pitkälti unohdettuna.

## Lähteet
Škoda Fabia RS Rally2

**Škoda Fabia RS Rally2** on Škoda Motorsportin valmistama Rally2-luokan ralliauto. Autossa on 1,6-litrainen turboahdettu moottori. Autossa on viisivaihteinen sekventiaalinen vaihteisto ja neliveto. Moottori tuottaa 289 hevosvoimaa tehoa ja 430 Nm vääntöä. Auto esiteltiin kesäkuussa 2022 korvaamaan menestyksekkäät R5-luokan edeltäneet mallit.

## Kehitys
Edeltävään malliin verrattuna autossa on uusi moottori, jossa on useita eroja aiempaan. Kehityksen aikana autoa testattiin asfaltilla, soralla ja lumella vuoden aikana Euroopassa. Autoa testattiin Tšekissä, Ranskassa, Italiassa, Kroatiassa, Saksassa, Belgiassa, Espanjassa ja Suomessa. Auton testaamiseen osallistuivat Andreas Mikkelsen, Kris Meeke, Emil Lindholm ja Jan Kopecký.

## Erot sarjatuotantomalliin
Ralliversion kori on peräisin sarjatuotetusta versiosta sääntöjen mukaan, mutta koriin vaihdetaan puskurit, lokasuojien levikkeet, peilit, spoilerit aerodynamiikkaa varten ja nelivetoa varten lattiaan tehdään kardaanitunneli. Avattavat ikkunat vaihdetaan kiinteiksi polykarbonaattisiksi, joissa on saranoitu tuuletus. Konepelti sekä takaluukku kiinnitetään pakollisella lukituksella. Iskunvaimennus takana muutetaan sääntöjen mukaiseksi McPherson-tyyppiseksi. Jarrut vaihdetaan jäähdytetyiksi monimäntäisiksi ja vaihteistoksi vaihdetaan viisivaihteinen sekventiaalinen vaihteisto. Sisälle asennetaan turvakehikko ja istuimet sekä turvavyöt vaihdetaan. Mittaristo, käsijarrukahva sekä polkimet muutetaan.

## Lähteet

## Aiheesta muualla
* Tulokset eWRC-sivustolla